पाएं अपने शहर की ताज़ा ख़बरें और फ्री ई-पेपरडाउनलोड करें
रौता पंचायत की मुखिया पूनम देवी ने सामाजिक दूरी का पालन करते हुए पंचायत के वार्ड नंबर- 11 और 13 में घर-घर जाकर मास्क वितरण कार्य का शुभारंभ गुरुवार को किया। जिला पंचायतराज पदाधिकारी के निर्देश पर पर मास्क वितरण कार्यक्रम शुरू किया गया है। इस अवसर पर मुखिया पूनम देवी और उनके प्रतिनिधि अशोक कुमार मेहता ने कहा कि फिलवक्त पूरी दुनिया कोरोना की चपेट में है। लोग डरे नहीं इससे बचें और लोगों को भी बचाएं। इससे लड़ने के लिए हम सबको सजग और तैयार रहना है। उन्होंने कहा कि सामाजिक दूरी बनाकर ही इस बीमारी से निजात पा सकते हैं। लगातार हर जरूरतमंद के बीच सरकार हर तरह की सहायता पहुंचाने का कार्य कर रही है। पंचायतवासी अपने अपने घर में रहें। हाथ साबुन से धोएं। घर के अगल-बगल साफ-सफाई का पूरा ख्याल रखें। लोगों को जागरूक करें और सामाजिक दूरी बनाकर रहे तब जाकर बीमार से बचा जा सकता है। मुखिया पूनम देवी ने बताया कि गुरुवार को 250 परिवार के बीच छह-छह मास्क का वितरण किया गया है। पंचायत के सभी परिवार के बीच मास्क का वितरण कार्य किया जाएगा। इस अवसर पर भूपेंद्र शर्मा सहित अन्य भी मौजूद थे। वहीं लॉकडाउन के दूसरे दिन छूट अवधि के दौरान सुबह 7 से लेकर 11 बजे तक किराना, फल एवं सब्जी की दुकानें प्रखंड क्षेत्र में खुली रहीं। इस बीच लोगों ने जरूरी के सामानों की खरीदारी की। गुरुवार को कुमारखंड थाना क्षेत्र में बीडीओ पंकज कुमार, सीओ जयप्रकाश राय और थानाध्यक्ष सियावर मंडल सड़क पर उतर कर सख्ती के साथ लाॅकडाउन का पालन कराए। वहीं श्रीनगर थाना क्षेत्र में सीओ जयप्रकाश राय और थानाध्यक्ष रमेश कुमार मय फोर्स क्षेत्र के रामनगर बाजार, मधुबनी बाजार, इमली चौक और परमानंदपुर बाजार में लोगों को जागरूक करते हुए लाॅकडाउन का पालन करने का सख्त निर्देश दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn